Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 479

32.A EREDMÉNYKIMUTATÁS A jelentés kitöltése A jelentésben a befektetési vállalkozás bevételeinek, illetve ráfordításainak és költségeinek tárgyhavi és az év elejétől halmozott forgalmi adatait kell részletezni a befektetési vállalkozás jövedelemtermelő képességének értékelése érdekében. Az Eredménykimutatás szerkezete és tartalma megegyezik a befektetési vállalkozásokra vonatkozó számviteli rendeletben foglaltakkal. Egyes tételek részletezése a számvitelben meghatározott — anya- és leányvállalatok, — közös vezetésű vállalkozások, — társult vállalkozások, illetve — egyéb csoportosítás szerint történik. Ha a befektetési vállalkozásnak nincs a felsorolt vállalkozásokkal kapcsolódása, akkor a tételt az egyéb sorban kell kimutatni. Amikor a befektetési vállalkozás a jelentést év végére vonatkozóan a könyvvizsgáló által ellenőrzött és a közgyűlés által elfogadott, auditált éves beszámoló adatai alapján tölti ki, a tábla megnevezése mellett a felső jobb sarokban lévő kockába „A” betűt kell beírni. Az év végi auditált jelentésben a bevételekre, illetve ráfordításokra és költségekre vonatkozó a) tárgyhavi oszlopot nem kell kitölteni, de a b) halmozott oszlopban részletezni kell az év végére kialakult a befektetési szolgáltatási tevékenységéből származó eredmény adatokat. A sorok kitöltésére vonatkozó előírások megegyeznek az évközi adatokkal kapcsolatban leírtakkal, a 7. Adófizetési követelmény sor kivételével. A jelentés a befektetési vállalkozásnak — az érvényes számviteli előírások alapján összeállított — főkönyvi, illetve az azt alátámasztó analitikus nyilvántartásain alapszik, de az adófizetési kötelezettség tekintetében év közben eltér az éves beszámoló eredménykimutatásától. 2000/82. szám A befektetési vállalkozás az Eredménykimutatás 7 Adófizetési kötelezettség sorában évközben a ténylegesen befizetett társasági adóelőleg összegét kell szerepeltetni (függetlenül attól, hogy a befektetési vállalkozás a fizetett adóelőleget könyveiben hol tartja nyilván). Az év végére vonatkozó előzetes, de még nem véglegesített, illetve nem auditált jelentésekben azt az adófizetési kötelezettséget kell beírni, amelynek — az előzetes számítások szerint — az éves beszámolóban szerepelnie kell. Az év végi végleges (auditált) jelentésben szereplő adat megegyezik az éves beszámolóban lévő adófizetési kötelezettség összegével. A jelentés első a) oszlopában a tárgyhavi, a b) oszlopban az év elejétől halmozott értékeket kell kimutatni. Az eredménykimutatás alapértelmezésben:

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes